Document ID: 32004R0708

Κανονισμός (ΕΚ) αριθ. 708/2004 της Επιτροπής
της 16ης Απριλίου 2004
για καθορισμό της ποσότητας ορισμένων προϊόντων στον τομέα του γάλακτος και των γαλακτοκομικών προϊόντων που διατίθενται για την περίοδο από την 1η Μαΐου έως τις 30 Ιουνίου 2004 στο πλαίσιο ποσοστώσεων που έχει ανοίξει η Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων(1),
τον κανονισμό (ΕΚ) αριθ. 2535/2001 της Επιτροπής, της 14ης Δεκεμβρίου 2001, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά το καθεστώς εισαγωγής γάλακτος και γαλακτοκομικών προϊόντων και το άνοιγμα δασμολογικών ποσοστώσεων(2), και ιδίως το άρθρο 16 παράγραφος 2,
Εκτιμώντας τα ακόλουθα:
(1) Όταν διατέθηκαν τα πιστοποιητικά εισαγωγής για τους πρώτους τέσσερις μήνες του 2004 όσον αφορά ορισμένες ποσοστώσεις που αναφέρονται στον κανονισμό (EΚ) αριθ. 2535/2001, οι αιτήσεις πιστοποιητικών αφορούσαν ποσότητες μικρότερες από τις διαθέσιμες για τα επίμαχα προϊόντα. Ως εκ τούτου, θα πρέπει να προσδιοριστεί για την εκάστοτε ποσόστωση η διαθέσιμη ποσότητα όσον αφορά την περίοδο από την 1η Μαΐου έως τις 30 Ιουνίου 2004, λαμβάνοντας υπόψη τις μη διατεθείσες ποσότητες που προκύπτουν από τους κανονισμούς της Επιτροπής (EΚ) αριθ. 126/2004(3) και (EΚ) αριθ. 178/2004(4), προσδιορίζοντας σε ποιο βαθμό μπορούν να γίνουν δεκτές οι αιτήσεις πιστοποιητικών εισαγωγής που υποβλήθηκαν τον Ιανουάριο 2004 για ορισμένα γαλακτοκομικά προϊόντα στο πλαίσιο ορισμένων δασμολογικών ποσοστώσεων που ανοίχτηκαν με τον κανονισμό (EΚ) αριθ. 2535/2001.
(2) Για λόγους σαφήνειας και συνέπειας, πρέπει να καθοριστούν οι διαθέσιμες ποσότητες για όλες τις ποσοστώσεις που θα ανοιχτούν για την περίοδο από την 1η Μαΐου έως τις 30 Ιουνίου 2004,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι διαθέσιμες ποσότητες για την περίοδο από την 1η Μαΐου έως τις 30 Ιουνίου 2004 όσον αφορά το υπόλοιπο του δεύτερου εξαμήνου του έτους εισαγωγής στο πλαίσιο ορισμένων ποσοστώσεων που αναφέρονται στον κανονισμό (ΕΚ) αριθ. 2535/2001, εμφαίνονται στο παράρτημα.
Άρθρο 2
Ο παρών κανονισμός αρχίζει να ισχύει στις 17 Απριλίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 16 Απριλίου 2004.

Labels: 3
17
6